'บุตรสาวดูเตรเต้' ประกาศชิงตำแหน่งรองประธานาธิบดีฟิลิปปินส์เป็นทางการ
Her decision came just before the Nov. 15 deadline for candidates to make a late entry into the May elections 
คณะกรรมการกำกับดูแลการเลือกตั้งของฟิลิปปินส์ เปิดเผยทางหน้าเฟสบุ๊คอย่างเป็นทางการในวันอาทิตย์ว่า อินเดย์ ซาร่า ดูเตรเต้ ซึ่งปัจจุบันดำรงตำแหน่งนายกเทศมนตรีเมืองดาเวา จะลงสมัครชิงตำแหน่งรองประธานาธิบดีฟิลิปปินส์ โฆษกหญิง คริสตินา การ์เซีย ฟราสโก กล่าวทางเฟสบุ๊คว่า การตัดสินใจครั้งนี้มีขึ้นก่อนกำหนดเส้นตายการลงสมัครในวันที่ 15 พฤศจิกายน เพื่อให้ทันการเลือกตั้งในเดือนพฤษภาคมนี้ ก่อนหน้านี้ ซาร่า ดูเตรเต้ ได้รับคาดหมายว่าจะประกาศตัวชิงตำแหน่งประธานาธิบดีแทนบิดาของเธอผู้ซึ่งจะหมดวาระการดำรงตำแหน่ง 6 ปีในปีหน้า นอกจากนี้เธอยังได้รับการสนับสนุนจากพรรคของนายเฟอร์ดินาน มาร์กอส จูเนียร์ บุตรชายของอดีตผู้นำเผด็จการของฟิลิิปนส์ เฟอร์ดินาน มาร์กอส ให้ลงสมัครคู่กับเขาในฐานะรองประธานาธิบดี อย่างไรก็ตาม หลายเดือนที่ผ่านมา ซาร่ายืนยันว่าเธอต้องการทำหน้าที่นายกเทศมนตรีเมืองดาเวาต่ออีกหนึ่งสมัย แม้ผลการสำรวจความคิดเห็นประชาชนส่วนใหญ่ต้องการให้เธอเป็นประธานาธิบดีคนต่อไป ก่อนที่ในที่สุดเธอจะตัดสินใจลงสมัครในตำแหน่งรองประธานาธิบดีในนามพรรค Lakas-Christian Muslim Democrats ซึ่งเป็นพรรคของอดีตประธานาธิบดีกลอเรีย อาร์โรโย พันธมิตรสำคัญของเธอ การตัดสินใจของซาร่า ดูเตรเต้ ที่ลงสมัครในตำแหน่งรองประธานาธิบดี ทำให้นายมาร์กอส จูเนียร์ มีโอกาสสูงที่จะเป็นประธานาธิบดีคนต่อไปของฟิลิปปินส์ หลังจากที่เขามีคะแนนนิยมตามมาเป็นอันดับสองรองจาก ซาร่า ดูเตรเต้ ในผลการสำรวจความเห็นประชาชน